ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ՀՀ ՍԱՀՄԱՆԱԴՐՈՒԹՅԱՆ ՕՐՎԱՆ

Սիրելի՛ հայրենակիցներ,

Շնորհավորում եմ բոլորիս Հայաստանի Հանրապետության Սահմանադրության օրվա կապակցությամբ։

1995թ. հուլիսի 5-ին հայ ժողովուրդը հանրաքվեով ամրագրեց իր ազատ, անկախ և ինքնիշխան պետություն ստեղծելու գաղափարը, ընդունվեց մեր երկրի հիմնական օրենքը` Հայաստանի նորանկախ Հանրապետության առաջին Սահմանադրությունը:

Ներկայումս բարեփոխված Սահմանադրությունը կատարում է իր կարևոր առաքելությունը` երաշխավորում է Հայաստանի Հանրապետության քաղաքացիների իրավունքները և ազատությունները:

Ժողովրդավարական պետություն կառուցելու ճանապարհը դժվար էր, սակայն քարը քարին դնելով՝ կերտեցինք և շարունակում ենք կյանքի կոչել այն կարևոր արժեքները, որոնք բխում են Սահմանադրությունից, ինչը հենց այդ արժեքների երաշխավորն ու հենարանն է։

Կրկին շնորհավորում եմ այս նշանակալի տոնի առթիվ մաղթում խաղաղություն, առողջություն, մեծագույն հաջողություններ՝ ի փառս Հայաստանի Հանրապետության ու մեր ժողովրդի: